- APOCALIPSIS
- <
- 20
- >

20
Re jun mil juna'
1 Y yen xintz'at jun ángel re nika-pa chila' chicaj y ruc'amom-pa re llave chin re moma' sivan re rion k'oko'm rupan.✡ Ap 9.1. Y ruc'amom-pa chuka' jun moma' cadena pa ruk'a'. 2 Re ángel re' xbo'rtz'ama-pa re itzel chicop quiak rij re nibex dragón cha, y ja reja' re diablo o sea Satanás✡ Ap 12.9. y ja chuka' reja' re xoc jun cumatz ajuer can. Xyach' can roma re ángel, chin jun mil juna'. 3 C'are' xbo'rch'akij can chupan re moma' sivan re rion k'oko'm rupan, xutz'apij can y xuban can sellar re puerta chin che man jun nijako. Quire' xban can cha, chin che man chic que'ruk'ol más re naciones re jec'o chach ronojel re ruch'ulef.✡ Mt 24.24; Ap 12.9; 13.14; 16.14. Jun mil juna' re man chic xtik'alajin-ta re rusamaj reja'. Jac'a tak k'axnak chic re jun mil juna' re', xte'jak-pa y xtitzolaj chic-pa chubanic re rusamaj, pero xa ba' chic-oc tiempo quire' xtuban-va.
4 Y xintz'at chuka' che jec'o ch'acat quichin re ye'bano juzgar,✡ Dn 7.9; Mt 19.28; Lc 22.30; 1 Co 6.2, 3. y chire' je'tz'uyul-va re yi'on chic autoridad pa quik'a' chin niquiban juzgar. Xe'ntz'at chuka' re cánma re je'quimisan chic-a, re xtzaq'uis quijalom vova' chach re ruch'ulef. Reje' xe'quimisas-a roma xquitzijoj re ruch'abal re Jesús y xquitzijoj re ruch'abal re Dios.✡ Ap 6.9. Conojel re', re man xe'yi'o-ta ruk'ij re nabey✡ Ap 13.12. itzel chicop y re ru-imagen. Y chuka' man xquijo-ta che xya' re ru-seña re itzel chicop nic'aj-quivach o chij quik'a'. Reje' xe'c'astaj y junan niquiban gobernar riq'uin re Cristo✡ 2 Ti 2.12; Ap 5.9, 10. chupan re jun mil juna'. 5 Y ja reje' re nabey xe'c'astaj.✡ 1 Ts 4.16. Jac'a re nic'aj chic anama'i' man xque'c'astaj-ta. Xa c'aja tak k'axnak chic re jun mil juna', c'are' tak xque'c'astaj-pa. 6 Otz-quibanoj re jenipa' xque'c'astaj nabey, roma re quic'aslen can ch'ajch'oj chach re Dios, y man chic xtitiquir-ta re ruca'n camic chiquij.✡ Ap 21.8. Reje' can xque'oc sacerdotes✡ Is 61.6. chin re Dios y chin re Cristo. Y junan xtiquiban gobernar riq'uin re Cristo chupan re jun mil juna'.
7 Y jac'a tak k'axnak chic re jun mil juna', re Satanás xtilisas-pa chupan re lugar re anche' tz'apin-va can.✡ Ap 20.2. 8 Y xtipa chic jun bey chiquik'olic✡ 1 P 5.8. ronojel re naciones re jec'o chach re ruch'ulef. Y re vinak aj-Gog y re aj-Magog,✡ Ez 38.2. can xque'ruk'ol-va. Can ye'rumol-a chin ye'ba pa guerra.✡ Ap 16.14. Y can ye'buchu. Xa can je ancha'l re sanayi' re c'o chuchi-mar. 9 Can xe'jote-a re pa tenemit re camas nrajo' re Dios y re anche' jec'o-va re je rajc'ual reja'. Re vinak re je'rujocoquen-a re Satanás, quinojsan-a✡ Is 8.8. rach re ruch'ulef y choj xbequisutij quij re anche' jec'o-va re je rajc'ual re Dios y re tenemit. Pero re Dios xuban che xka-pa k'ak' pa quive', y can xe'ruq'uis re k'ak'. 10 Y re itzel re xk'olo quichin conojel re vinak re', xch'akex chupan re k'ak' ruxalon-ri' riq'uin azufre, re anche' chuka' xch'akex-va re chicop y chibil re jun ache re xbin che reja' can nutzijoj re nubij re Dios cha y xa man katzij-ta. Y chire' chupan re k'ak' xtiquitaj pokan che pak'ij che chak'a' y can chin nojel tiempo✡ Ap 20.14, 15. xque'c'ue' chire'.
Re anama'i' can xque'ban juzgar
11 C'are' yen xintz'at jun namalaj ch'acat sak, y xintz'at chuka' re tz'uyul chach. Y ja re rocaj y re ruch'ulef re jec'o-apo chach re tz'uyul chach re namalaj ch'acat re', can ancha'l che xe'satz-a. Y reje' can man chic xe'litaj-ta pa qui-lugar. Y man chic xe'tz'etetaj-ta.✡ 2 P 3.7. 12 Y xe'ntz'at re anama'i', che cocoj che nima'k je'pa'al-apo chach re Dios.✡ Jn 5.25. Xe'jak c'a re libros,✡ Sal 69.28; Dn 7.10; 12.1; Fil 4.3. y xjak chuka' re jun libro re chin c'aslen. Conojel re anama'i' re' can xban juzgar pa quive',✡ 2 Co 5.10. riq'uin re quibanabal re xe'quibanala', can ancha'l re je'tz'iban chupan re libros re'. 13 Can conojel re anama'i' je'pa'al-apo chach re Dios, can conojel re' re je'yacon chin niban juzgar pa quive'. Jec'o-apo re je quiminak-a pa tak mar, y jec'o-apo chuka' re je quiminak-a jun chic-va lado. Y conojel re anama'i' re' can xe'ban juzgar,✡ Jer 17.10; Mt 16.27; Ro 2.6. riq'uin re quibanabal re xe'quibanala'. 14 Y can jare' tak manak chic camic nibanataj, y chuka' man chic xtic'ue-ta re lugar re nibex Infierno cha, roma xa can xque'q'uis che je ca'e', re camic y re lugar.✡ 1 Co 15.26. Xque'beq'uis pa k'ak'. Y jac'a re k'ak' re ruca'n camic. 15 Y can chupan chuka' re k'ak' re' xque'ch'akex-va conojel re vinak re manak quibe' tz'iban chupan re libro chin c'aslen.

- APOCALIPSIS
- <
- 20
- >

✡20:1 Ap 9.1.

✡20:2 Ap 12.9.

✡20:3 Mt 24.24; Ap 12.9; 13.14; 16.14.

✡20:4 Dn 7.9; Mt 19.28; Lc 22.30; 1 Co 6.2, 3.

✡20:4 Ap 6.9.

✡20:4 Ap 13.12.

✡20:4 2 Ti 2.12; Ap 5.9, 10.

✡20:5 1 Ts 4.16.

✡20:6 Ap 21.8.

✡20:6 Is 61.6.

✡20:7 Ap 20.2.

✡20:8 1 P 5.8.

✡20:8 Ez 38.2.

✡20:8 Ap 16.14.

✡20:9 Is 8.8.

✡20:10 Ap 20.14, 15.

✡20:11 2 P 3.7.

✡20:12 Jn 5.25.

✡20:12 Sal 69.28; Dn 7.10; 12.1; Fil 4.3.

✡20:12 2 Co 5.10.

✡20:13 Jer 17.10; Mt 16.27; Ro 2.6.

✡20:14 1 Co 15.26.

© 2012 WBT