- SAN JUAN
- <
- 5
- >

5
Re Jesús nuc'achojsaj jun ache siquirnak ru-cuerpo pa Betesda
1 Y tak banatajnak chic ronojel re', jare' tak ne'ka-yan jun kanamak'ij yoj re yoj israelitas, y mare' tak re Jesús xba-a pa tenemit Jerusalén. 2 Chire' pa tenemit Jerusalén, chunakaj-apo re puerta re rubini'an Puerta de las Ovejas,✡ Neh 3.1. c'o jun ya' chin ye'ratin chupan. Y chire' chuchi' re ya' c'o vo'o' corredor. Y yoj re yoj israelitas nakabij Betesda cha re lugar re'. 3 Y chire' chach re corredor camas je q'uiy yava'i' je'cotz'al. Jec'o je moyi', jec'o cojos y jec'o je siquirnak. Y jec'o re jun-va chic che yabil ndoc chique. Y conojel re yava'i' re', can quiyaben che nisilom-pa re ya'. 4 Roma re ya' re' can c'o-va k'ij tak nisilos can roma jun ángel re nika-pa chila' chicaj riq'uin re Dios. Y jac'a re yava' re nika-ka nabey chupan re ya' tak silon chic, ja yava' re' re nic'achoj. Y xabanchique yabil ndoc cha, nic'achoj-a. 5 Y chire' chuchi' re ya' c'o c'a jun ache treinta y ocho juna' tutz'am-va yabil. 6 Y jun k'ij tak re Jesús nak'ax chire', xutz'at re ache cotz'al chire'. Y reja' can rutaman-va che re ache re' q'uiy juna' re tuc'alvachij-va quire'. Y c'are' reja' xuc'utuj cha re ache re': ¿Najo' yac'achoj?
7 Y re yava' re' xubij cha re Jesús: Tak nisilom-pa la ya', man jun nibano utzil chua che yinruto-ta chin yinapon-apo c'a chupan. Mare', astapa' nintaj nuk'ij che yimba-ta-apo, c'amaje-na quinapon tak ja-yan jun chic napon nabey chinoch, xcha' cha re Jesús.
8 Y re Jesús xubij cha re ache: Cayacataj, tac'uaj-a la a-camilla y cabiyin.✡ Mt 9.6; Mr 2.11; Lc 5.24.
9 Can xe xubij quire' re Jesús cha re yava', can jare' xc'achoj cha re ruyabil. Xuc'uaj-a re ru-camilla y can ja xbiyin-a. Pero re k'ij re', k'ij chin uxlanen.✡ Jn 9.14. 10 Y re achi'a' re c'o quik'ij chakacojol yoj re yoj israelitas, xquibij cha re ache re xc'achojsas cha re ruyabil: Vocame k'ij chin uxlanen,✡ Ex 20.10. xajan che rat ac'uan-a la a-camilla,✡ Mt 12.2; Mr 2.24; 3.4; Lc 6.2. quire' nubij re ka-ley.
11 Pero reja' xubij chique re achi'a': Re xc'achojsan vichin xubij chua: Tac'ola-a la a-camilla y cabiyin.
12 Y re achi'a' re' xquic'utuj cha re ache: ¿Anchique re xbin chava che tac'ola' re a-camilla y cabiyin? xe'cha' cha.
13 Pero re ache re xc'achojsas, man rutaman-ta anchique re xc'achojsan cha re ruyabil, roma re Jesús xa man xc'ue-ta-ka chire' chiquicojol re vinak. Reja' xa xba. 14 C'are' re Jesús xuvel chic re ache re' pa rachoch re Dios, y xubij cha: Vocame yat otz chic. Man chic camacun,✡ Jn 8.11. chin quire' man tika jun cosa más c'ayef chavij, xcha' cha.
15 Y re ache xtzolaj, y xapon quiq'uin re achi'a' re c'o quik'ij chakacojol yoj re yoj israelitas, y xubij chique: Re xc'achojsan vichin, ja re Jesús. 16 Mare' tak re achi'a' re c'o quik'ij chakacojol yoj re yoj israelitas, xe'yacataj chij re Jesús, y niquinojela' andex niquiban chin niquiquimisaj, roma re Jesús c'o milagros ye'rubanala' chupan re k'ij chin uxlanen. 17 Pero re Jesús xubij: Re Nata' Dios can nisamaj-va re k'ij re', y quire' chuka' yen, yinsamaj.
18 Y jare' tak re achi'a' re c'o quik'ij chakacojol yoj re yoj israelitas, más xquinojij andex niquiban chin niquiquimisaj✡ Zac 13.7. re Jesús, roma chiquivach reje', xajan re ye'rubanala' chupan re k'ij chin uxlanen. Y chuka' man xe-ta roma re', xa roma chuka' re Jesús nubij Rutota' cha re Dios, roma chiquivach reje', re Jesús can nuban che reja' junan riq'uin re Dios.✡ Jn 10.30.
Re Jesucristo nubij che c'o ru-poder re Dios riq'uin
19 Y jare' tak re Jesús xubij: Can katzij re nimbij chiva, che yen re Ruc'ajol re Dios can man nimban-ta re samaj riq'uin nuna'oj yen,✡ Jn 8.28. xa nic'atzin che ninyabej-na re nubij re Nata'. Roma ja re samaj re nrajo' reja', jare' re nimban yen. 20 Y roma re Nata' Dios camas yinrajo' yen re Ruc'ajol,✡ Mt 3.17; Jn 3.35. mare' tak reja' nuc'ut chinoch ronojel re rusamaj reja'. Y chakavach-apo c'o samaj más je nima'k re xtuc'ut chinoch. Y tak xtimban re samaj re', yex can xtisatz ic'o'x tak xtitz'at. 21 Y can ancha'l nuban re Nata' Dios tak nuya' quic'aslen re je quiminak✡ Ro 4.17; 8.11; Ef 2.5; Col 2.13. y ye'ruyac-pa, can quire' chuka' nimban yen. Yen can ninya' chuka' quic'aslen re ye'njo'. 22 Re Nata' Dios, pa nuk'a' chuka' yen re Ruc'ajol rujachon-va re poder chin xtimban juzgar✡ Hch 17.31. y mana-ta reja' re xtibano. 23 Chin quire', coma conojel yen xtinc'ul chuka' nuk'ij ancha'l re nuc'ul re Nata' Dios. Roma anchique vinak re man xtiyi'o-ta nuk'ij yen re Ruc'ajol re Dios, man nuya-ta chuka' ruk'ij re Nata',✡ 1 Jn 2.23. re takayom-pa vichin.
24 Roma can katzij-va nimbij chiva, che re nic'axan re nuch'abal y nunimaj re takayom-pa vichin, nuvel ruc'aslen re man niq'uis-ta. Y man xtapon-ta chupan re lugar re anche' camas tijoj-pokonal, roma colotajnak chic chach re camic, chin xk'ax-apo chupan re c'aslen re'.✡ 1 Jn 3.14. 25 Y can katzij nimbij chiva, che c'o jun k'ij re yaben y ja re xbeka-yan, che re je quiminak xtiquic'axaj re nuch'abal yen re Ruc'ajol re Dios. Y jac'a re xquinquic'axaj y xquinquinimaj, xtiquivel quic'aslen. 26 Roma re Dios ruyi'on k'ij chua chin che ninya' c'aslen,✡ Ef 2.1, 5. ancha'l nuban reja'. 27 Y chuka' ruyi'on autoridad chua chin nimban juzgar,✡ Hch 10.42; 17.31. roma reja' rutaman che ja yen re xinalax chi'icojol. 28 Y chuka' man tinojij che re ximbij-yan-ka chiva, xe-oc re' re yintiquir nimban, man quire-ta. Roma can xtapon re k'ij che re je quiminak chic-a tiene que xtiquic'axaj re nuch'abal. 29 Y jac'a re xe'c'uan jun c'aslen otz chach re Dios, xque'beyacataj-pa chin xtiquivel quic'aslen re man niq'uis-ta. Y re xquic'uaj jun itzel c'aslen chach re Dios, xque'beyacataj-pa✡ 1 Ts 4.16. chin xque'beka pa tijoj-pokonal.✡ Dn 12.2.
Re Jesucristo nik'alajin che ja re Dios takayom-pa richin
30 Yen can man nimban-ta re samaj riq'uin re nuna'oj, roma xa can ancha'l re bim-pa chua, can quire' chuka' nimban juzgar. Tak nimban juzgar, can pa rubiyal-va, roma mana-ta re ninrayij yen re nimban, xa can ja re nurayij re Nata' Dios re takayom-pa vichin, jare' re nimban. 31 Y xe-ta nayon yen otz yinch'o-ka chuij, can otz che nibex chua che man katzij-ta re nimbij-ka✡ Jn 8.54. chuij yen. 32 Pero c'o chic Jun re otz nich'o chuij.✡ Jn 5.37. Y re nubij reja' chuij yen, can katzij-va. 33 Y yex can xitak ruc'utuxic cha re Juan Bautista chij re Cristo, y reja' xubij-pa re katzij chiva. 34 Yen ninataj-apo re' chiva, chin che yex yininimaj y yixcolotaj. Roma c'o chic Jun re más nem ruk'ij re niyi'o testigo chuij, que chach re Juan Bautista o sea jun chic vinak. 35 Y re Juan Bautista can xuya' re sakil chiva.✡ Mt 21.26. Can xuban-va ancha'l nuban jun antorcha tak nic'at, nusekresaj✡ 2 P 1.19. re anche' nic'ue-va.
Y yex xirayij y xixqui'cot riq'uin re sakil re', jun ca'e-oxe' k'ij.✡ Mt 13.20, 21. 36 Y roma re xusekresaj re Juan chuij, can otz-va che yininimaj. Pero más nic'atzin che yininimaj, roma ronojel re milagros re ye'mban yen chivach,✡ Jn 15.24. jare' re nisekresan che ja re Nata' Dios re takayom-pa vichin. Y ja reja' re biyom-pa chua che nimban ronojel re'. 37 Y chuka' re Nata' Dios re xintako-pa, otz nich'o chuij.✡ Mt 3.17; 17.5; 1 Jn 5.9. Y yex man jun bey ic'axan-ta andex nuban nich'o, y man jun bey chuka' itz'eton-ta✡ Jn 1.18. rach. 38 Y re ruch'abal reja' camanak-va pa tak ivánma, roma yex xa man yininimaj-ta yen re xintak-pa chi'icojol. 39 Can tinic'oj jabal re ruch'abal re Dios re tz'iban can,✡ Lc 16.29. roma can itaman che chupan re' nivel-va re c'aslen re man niq'uis-ta. Y re ruch'abal re Dios jac'a chuij yen nich'o-va.✡ Dt 18.15; Lc 24.27, 44. 40 Jac'a yex man nijo-ta✡ Jn 1.11. niban confiar-ivi' viq'uin, chin quire' nivel-ta re ic'aslen re man niq'uis-ta.
41 Y ronojel re ximbij-ka chiva, man roma-ta che yen ninjo' niya' nuk'ij coma re vinak. 42 Yen can ntaman ivach, mare' ntaman che xa man nijo-ta re Dios pa tak ivánma. 43 Roma yen can pa rube' re Nata' Dios yimpitinak-va y xa man xinic'ul-ta. Pero xe-ta c'o jun re nipa pa rube' reja' mismo, jare' sí can chiyixnojel yixba chuc'ulic y ninimaj. 44 Yex xa man nicanoj-ta ik'ij riq'uin re katzij Dios, xa ja quiq'uin re vinak nicanola-va ik'ij, mare' manak modo xquininimaj yen. 45 Y man tinojij pa tak ivánma che ja yen re xquinsujun chivij chach re Nata' Dios. Re xtisujun ivichin chach re Dios ja re Moisés roma mana-ta re yixtajin chubanic, y nibij che can c'o i-esperanza riq'uin re ru-ley. 46 Roma xe-ta can katzij che yex ninimaj re je'rutz'iban can re Moisés, can yininimaj-ta chuka' yen, roma re je'rutz'iban can reja' can chuij-va yen ye'ch'o-va.✡ Gn 3.15; 12.3; 18.18; Hch 26.22, 23. 47 Y vo xa man ninimaj-ta re je'tz'iban can roma re Moisés,✡ Lc 16.29, 31. c'alapa' c'a re ch'abal re nc'amom-pa yen chiva, re xtinimaj-ta, xcha' re Jesús.

- SAN JUAN
- <
- 5
- >

✡5:2 Neh 3.1.

✡5:8 Mt 9.6; Mr 2.11; Lc 5.24.

✡5:9 Jn 9.14.

✡5:10 Ex 20.10.

✡5:10 Mt 12.2; Mr 2.24; 3.4; Lc 6.2.

✡5:14 Jn 8.11.

✡5:18 Zac 13.7.

✡5:18 Jn 10.30.

✡5:19 Jn 8.28.

✡5:20 Mt 3.17; Jn 3.35.

✡5:21 Ro 4.17; 8.11; Ef 2.5; Col 2.13.

✡5:22 Hch 17.31.

✡5:23 1 Jn 2.23.

✡5:24 1 Jn 3.14.

✡5:26 Ef 2.1, 5.

✡5:27 Hch 10.42; 17.31.

✡5:29 1 Ts 4.16.

✡5:29 Dn 12.2.

✡5:31 Jn 8.54.

✡5:32 Jn 5.37.

✡5:35 Mt 21.26.

✡5:35 2 P 1.19.

✡5:35 Mt 13.20, 21.

✡5:36 Jn 15.24.

✡5:37 Mt 3.17; 17.5; 1 Jn 5.9.

✡5:37 Jn 1.18.

✡5:39 Lc 16.29.

✡5:39 Dt 18.15; Lc 24.27, 44.

✡5:40 Jn 1.11.

✡5:46 Gn 3.15; 12.3; 18.18; Hch 26.22, 23.

✡5:47 Lc 16.29, 31.

© 2012 WBT