- 2 CORINTIOS
- <
- 7
- >

7
1 Re ch'abal re ximbij-yan-ka chiva, can ja re Dios biyon can. Mare' yex hermanos re camas yixinjo', nimbij chiva che takach'ojersaj✡ 1 Jn 3.3. re kac'aslen. Can takachajij re ka-cuerpo y re kánma chach ronojel re xa man ch'ajch'oj-ta. Takaxibij-ki' chach re Dios y man chic takac'uaj re itzel c'aslen. Xa ja re c'aslen otz jare' re takac'uaj, re can ch'ajch'oj.
Re Pablo camas niqui'cot roma re hermanos aj pa tenemit Corinto xtzolaj-pa quic'o'x, mare' camas ye'rajo'
2 Hermanos, ninc'utuj utzil chiva che tijaka' re ivánma chakavach chin más yojijo' yoj, chin che can chupan re ivánma yojc'ue-va. Yoj man jun itzel cosa kabanon chiva. Yoj man jun re kayajon-ta runa'oj, y chuka' man jun re kak'alon-ta.✡ 2 Co 12.17. 3 Pero tak yen ximbij-ka re ch'abal re' chiva, man ximbij-ta che yex c'o imac. Roma yen ximbij-yan-ka che yex can yixc'o-va pa tak kánma, y man jun xtitiquir xtilisan-a re amor re' kaq'uin,✡ 2 Co 6.11-13. re camic man nitiquir-ta y ni xe-ta re cosas re nakac'alvachij. 4 Y yen nimbij chiva ronojel re nina' pa vánma ivoma yex, y mare' vocame nimbij chiva che yen camas niqui'cot re vánma chivij yex hermanos.✡ 1 Co 1.4. Y itzij yex re vánma can man nibison-ta chic, y jare' re nibano chua che camas yinqui'cot chupan ronojel tijoj-pokonal.✡ Ro 5.3; Fil 2.17.
5 Yoj can c'o-va tijoj-pokonal nakak'asaj, y jare' chuka' re xe'kak'asaj tak xojeka vova' pa Macedonia.✡ 2 Co 2.13. Xa can man yojxulan-ta ba' pa ruk'a' re tijoj-pokonal, can quire' nakac'alvachij✡ 2 Co 4.8. riq'uin ronojel, y re kaq'uin-ka yoj, re kánma nik'axo y nutaj pokan roma man jun kataman andex ibanon yex, y c'o chuka' tijoj-pokonal nakak'asaj pa quik'a'✡ Dt 32.25. re man quiniman-ta re Jesucristo. 6 Pero re Dios can nucukuba' quic'o'x✡ 2 Ts 2.16. re camanak quik'ij banon chique y mare' re Dios can xucukuba' kac'o'x, che xbeka re hermano Tito kaq'uin. 7 Re hermano Tito xbo'rcukuba' kac'o'x, man xe-ta roma xbeka kaq'uin y xkatz'at rach, man quire-ta, reja' xbo'rcukuba' kac'o'x vova' roma yex can xicukuba-va-pa ruc'o'x chila' iviq'uin. Xbo'rya' rutzijol chaka che yex can yojijo-va, che vocame yex xa yixbison roma man cha'nin-ta xiban rubiyal re xbanataj chi'icojol. Y chuka' xbo'rtzijoj chaka che yex camas nitaj ik'ij chin niban re ninjo' yen che niban. Ronojel re xya' rutzijol chua, can xuban chua che camas xqui'cot re vánma.
8 Vocame, yen can man nina-ta chic che c'ayef ximban roma re carta re xintak-a chiva, roma tak xintak-a re carta re' chiva, can xuban-va chua che c'ayef xina' y camas xinojij che man-ta quire' rubanic ximban-a cha, roma can xixinya' pa bis.✡ Ex 5.22, 23; Jer 20.7-9; 2 Co 2.4. Vocame, can man c'ayef-ta chic nina', roma xa ba-oc tiempo re xixruya' pa bis re carta re'. 9 Vocame can yinqui'cot, pero man roma-ta re carta re xintak iviq'uin y xixruya' pa bis, man quire-ta, yinqui'cot roma re bis xuban jun samaj iviq'uin, y re samaj re' can xuban chiva che xjalataj ic'aslen.✡ Is 55.7. Can ja-va c'a quire' xrajo' re Dios chin che xixc'ue' pa bis, roma man-ta xixc'ue' pa bis, c'ayef-ta xuban chiva, roma man-ta xjalataj re ic'aslen, y xe-ta yex man-ta xjalataj re ic'aslen, katzij-ta yoj, roma man jun tzij xkabij chiva. 10 Roma tak ja re Dios re nirayin che nipa bis kaq'uin, re bis re' can nuban cha xabanchique vinak che nijalataj ruc'aslen, y riq'uin re' nicolotaj✡ Jer 31.18-20; Ez 18.27-30. chach re rumac. Y re xtibano quire' man jun bey c'a xtitzolaj chij, roma ronojel cosa rion otz nuc'am-pa cha chupan re ruc'aslen. Jac'a re bis re c'o quiq'uin re vinak re man niquijo-ta niquinimaj re Dios, xa man nuban-ta chique che nijalataj quic'aslen✡ Mt 27.4. y xa chupan re camic chin jumul ye'ruc'uaj-va. 11 Xaxe titzu'✡ Jer 50.4, 5; Zac 12.10. andex che samaj xuban pa tak ic'aslen re bis re xuya' re Dios chiva yex. Roma cha'nin xiban rubiyal ronojel. Can cha'nin xibij-pa chua che xa mana-ta yex re c'o imac. Can man xka-ta chivach re rumac rubanon re jun re kejnak pa mac. Can xixibij-ivi' roma xk'ax pan ive' re andex banatajnak chi'icojol. Can yojijo-va. Can nitaj ik'ij chin nibanala' re nurayij re Dios, y can jare' chuka' xilisaj-a re xmacun chi'icojol. Ronojel pa sakil xiban-va rubiyal y xk'alajin che man jun imac. 12 Tak yen ximban-a re carta y xintak-a chiva, man xe-ta roma re jun re xbano re mac. Y chuka' man xe-ta roma re jun re anchok cha xban-va re mac. Man xe-ta coma reje'. Xa can chin che yex niya' pa cuenta y nitamaj che yoj camas nakajo' yixkato', chin che man-ta quire' nibanataj✡ 2 Co 2.4. chi'icojol.✡ 1 Co 5.1. Re Dios can nutz'at-va-pa che quire' re karayin.
13 Y roma xiban-yan rubiyal ronojel mare' yojqui'cot,✡ 1 Co 16.18. roma jare' re karayin yoj. Pero más xojqui'cot✡ Ro 15.32; 2 Ti 1.16; Flm 20. tak xkatz'at re hermano Tito che camas niqui'cot ránma xbeka tak tzolojnak-pa chila' iviq'uin. Yex xa can xiya-pa ruchuk'a' re ránma. 14 Vocame can man yinq'uex-ta✡ 2 Co 10.8. chic chach re Tito, roma tak c'amaje-na tiba iviq'uin, yen xintzijoj✡ 2 Co 9.2. cha che yex camas yix otz.✡ 2 Co 8.24. Yen nojel tiempo ja re katzij re nbin chiva, y vocame can katzij-va chuka' re ximbij-a cha re Tito chivij yex, y man chak ximbij-ta quire' chivij, sino que can katzij-va che yix quire'. 15 Mare' vocame re hermano Tito camas yixrajo', más que chach tak c'amaje-na tapon iviq'uin,✡ 2 Co 6.12. roma reja' ne'ka chuc'o'x che yex can riq'uin ximbire'✡ Fil 2.12. xic'ul. Can iyaben c'a re andex che ch'abal re je'ruc'uan-a reja' chiva. Y chuka' can ne'ka-va c'a chuc'o'x che yex camas yixniman tzij.✡ 2 Co 2.9; 10.5, 6. 16 Yen camas yinqui'cot, roma ntaman che yex can ninimaj tzij.✡ 2 Ts 3.4

- 2 CORINTIOS
- <
- 7
- >

✡7:1 1 Jn 3.3.

✡7:2 2 Co 12.17.

✡7:3 2 Co 6.11-13.

✡7:4 1 Co 1.4.

✡7:4 Ro 5.3; Fil 2.17.

✡7:5 2 Co 2.13.

✡7:5 2 Co 4.8.

✡7:5 Dt 32.25.

✡7:6 2 Ts 2.16.

✡7:8 Ex 5.22, 23; Jer 20.7-9; 2 Co 2.4.

✡7:9 Is 55.7.

✡7:10 Jer 31.18-20; Ez 18.27-30.

✡7:10 Mt 27.4.

✡7:11 Jer 50.4, 5; Zac 12.10.

✡7:12 2 Co 2.4.

✡7:12 1 Co 5.1.

✡7:13 1 Co 16.18.

✡7:13 Ro 15.32; 2 Ti 1.16; Flm 20.

✡7:14 2 Co 10.8.

✡7:14 2 Co 9.2.

✡7:14 2 Co 8.24.

✡7:15 2 Co 6.12.

✡7:15 Fil 2.12.

✡7:15 2 Co 2.9; 10.5, 6.

✡7:16 2 Ts 3.4

© 2012 WBT