- 1 PEDRO
- <
- 4
- >

4
Re otz c'aslen chach re Dios
1 Tak re Jesucristo xc'ue' chach re ruch'ulef, xuk'asaj tijoj-pokonal. Y quire' chuka' yex man tipokonaj nik'asaj tijoj-pokonal. Roma vo xa nitaj pokan roma iniman re Jesucristo, can nik'alajin che iyi'on chic can re itzel tak banabal,✡ Ro 6.2, 7; Ga 5.24; Col 3.5. 2 chin quire' jenipa' chic tiempo re xquixc'ase-a, ja-ta re nurayij re Dios re niban-a y mana-ta re nirayij yex.✡ Ro 6.11, 13; Tit 2.12. 3 Man chic tiban banabal re ye'ka chiquivach re vinak re man quitaman-ta rach re Dios.✡ Ef 4.17-19. Roma re tiempo tak yex xe'ibanala' banabal qui tak re', can man xixq'uex-ta chubanic. Y can ronojel re xirayij xiban, can xiban-va. Xixk'abar, xe'banala' namak'ij re man jun rajkalen, ximolola-ivi' chin xixk'abar, xiyala' quik'ij✡ Ga 5.20. imágenes re xa achi'a' je'banayon-ka, y re' man otz-ta chach re Dios. 4 Y mare' re vinak re man quitaman-ta rach re Dios, can nisatz quic'o'x chivij tak yixquitz'at, roma yex man niban-ta chic re itzel tak banabal re c'a niquiban reje'. Y mare' chuka' re vinak camas ye'ch'o chivij.✡ 1 P 3.16. 5 Jac'a re vinak re' tiene que xtiquijach cuenta chach re Dios, roma can je'ruyaben chin ye'ruban juzgar✡ Hch 10.42; 17.31; Ro 14.10. tak xtapon re ruq'uisibal k'ij. Re Dios can xtuban-va juzgar pa quive' re vinak re je c'as, y pa quive' chuka' re je quiminak chic-a. 6 Mare' re utzulaj ch'abal chin re Dios re nibex evangelio cha, can xtzijos-va chique re xe'com-yan.✡ 1 P 3.19. Astapa' xe'ban-a juzgar chach re ruch'ulef ancha'l xtiquic'alvachij conojel vinak. Pero xtzijos re utzulaj ch'abal chin re Dios chique, re nibex evangelio cha, chin quire' xquivel-ta re c'aslen riq'uin re Dios.
7 Y can cha'nin chuka' xtapon re ruq'uisibal✡ Mt 24.13; Ro 13.12; Fil 4.5; He 10.25. tak k'ij chin re ruch'ulef. Mare' yex can tina' jabal re andex nibanala' y riq'uin ronojel ivánma tibana' orar nojel tiempo. 8 Y re otz chuka' che niban yex, ja che camas tijo-ivi'.✡ Pr 10.12; 1 Co 13.7; Stg 5.20. Roma tak can najo-va jun vinak, cha'nin nacuy rumac. 9 Y tak napon jun iviq'uin nuc'utuj ru-posada, riq'uin ronojel ivánma✡ 2 Co 9.7. tiya' ru-posada,✡ 1 Ti 3.2. y man titzijon re ivánma chij re niban. 10 Cada jun c'o jun samaj re nitiquir nuban, y re' xa roma re utzil re pitinak riq'uin re Dios. Mare' takacusaj re ruyi'om-pa re Dios chaka,✡ 1 Co 4.7. chin ye'kato' re hermanos. Kojoc utzulaj tak samajela' chin nakachajij re samaj re je'ruyi'om-pa chaka. 11 Y vo xa banom-pa chava roma re Dios chin che natzijoj re ruch'abal, man tamistaj che can ruch'abal-va reja' re natzijoj.✡ Jer 23.28. Vo xa jun chic-va che samaj ruyi'om-pa re Dios chava, man tamistaj che ja reja' ya'yom-pa avuchuk'a' chin yatiquir yasamaj. Y riq'uin re' xtuc'ul-ta ruk'ij re Dios.✡ 1 Ti 6.16; 1 P 5.11; Ap 1.6. Y ronojel re' yojtiquir nakaban roma re Jesucristo. Y can ruc'amon che reja' xtuc'ul ruk'ij, roma can c'o-va ruk'ij y ru-poder re man jun bey xtiq'uis. Amén.
Ticoch'o' re tijoj-pokonal roma can iniman-va re Jesucristo
12 Hermanos re camas yixinjo', man tisatz ic'o'x tak yixapon pa jun tijoj-pokonal y nina' re ruk'axomal tak yixtojtobex.✡ 1 P 1.7. Roma re tijoj-pokonal re' riq'uin ba' riq'uin re Dios pitinak-va chin nik'alajin vo xa can katzij che ibanon confiar-ivi' riq'uin. Y man xe-ta c'a yex re yixc'alvachin quire'. 13 Y tak yex yixapon pa jun tijoj-pokonal✡ Ro 8.17; 2 Co 1.7; Ap 1.9. ancha'l xuk'asaj re Jesucristo, man quixbison, xa quixqui'cot. Y tak xtapon re k'ij tak xtik'alajin che re Jesucristo can c'o-va ruk'ij, camas xtiqui'cot re ivánma. 14 Y xe-ta nibex itzel tak tzij chiva roma iniman re Jesucristo, c'o otz xtuc'am-pa chiva,✡ Mt 5.11; 2 Co 12.9, 10; Stg 1.12; 1 P 2.19, 20. roma iviq'uin yex c'o-va re Espíritu Santo chin re Dios. Y re Espíritu Santo c'o ruk'ij, y yex can niya' ruk'ij reja'. Y re ye'bin itzel tak tzij chiva yex, can chij chuka' re Espíritu Santo niquibij-va. 15 Y cada jun chiva yex tuchajij-ri' chin man tiquimisan, man telak', y chuka' man tunimila-ri'✡ 2 Ts 3.11. anche' man ruc'amon-ta. Y man tuban ronojel rach etzelal. Roma vo xa nuk'asaj tijoj-pokonal roma nuban jun mac quire', man otz-ta. 16 Pero vo xa nutaj pokan roma runiman re Jesucristo, man tiq'uex. Xa tuya' ruk'ij re Dios roma can richin chic re Jesucristo.✡ Hch 5.41.
17 Roma yoj re yoj rajc'ual chic re Dios, vocame xapon re tiempo che reja' nuban kabiyal. Y vo xa yoj re yoj rajc'ual re Dios can c'o tijoj-pokonal nakak'asaj pa kac'aslen chach re ruch'ulef, c'alapa' re man niquinimaj-ta re nubij re utzulaj ruch'abal re Dios re nibex evangelio cha che man-ta xtika re tijoj-pokonal pa quive'.✡ Esd 10.12; Lc 10.12; 23.31. 18 Y yoj re kaniman chic re Jesucristo, astapa' can nakataj kak'ij chin nakac'uaj jun c'aslen choj, y nojel tiempo camas tijoj-pokonal nakavel. Pero can yojcolotaj. Jac'a re aj-maqui', re man quic'uan-ta jun utzulaj c'aslen chach re Dios, cama-va xque'colotaj-ta. Xa can xtika-va re namalaj castigo pa quive'.✡ Pr 11.31. 19 Y tak yoj nakataj pokan roma quire' nrajo' re Dios, man takamistaj nakaban re otz. Y takajacha-ki' pa ruk'a' re Dios. Roma ja reja' re banayon kachin. Y reja' man jun bey xkojruya-ta can.

- 1 PEDRO
- <
- 4
- >

✡4:1 Ro 6.2, 7; Ga 5.24; Col 3.5.

✡4:2 Ro 6.11, 13; Tit 2.12.

✡4:3 Ef 4.17-19.

✡4:3 Ga 5.20.

✡4:4 1 P 3.16.

✡4:5 Hch 10.42; 17.31; Ro 14.10.

✡4:6 1 P 3.19.

✡4:7 Mt 24.13; Ro 13.12; Fil 4.5; He 10.25.

✡4:8 Pr 10.12; 1 Co 13.7; Stg 5.20.

✡4:9 2 Co 9.7.

✡4:9 1 Ti 3.2.

✡4:10 1 Co 4.7.

✡4:11 Jer 23.28.

✡4:11 1 Ti 6.16; 1 P 5.11; Ap 1.6.

✡4:12 1 P 1.7.

✡4:13 Ro 8.17; 2 Co 1.7; Ap 1.9.

✡4:14 Mt 5.11; 2 Co 12.9, 10; Stg 1.12; 1 P 2.19, 20.

✡4:15 2 Ts 3.11.

✡4:16 Hch 5.41.

✡4:17 Esd 10.12; Lc 10.12; 23.31.

✡4:18 Pr 11.31.

© 2012 WBT