- 2 CORINTIOS
- <
- 8
- >

8
Re hermanos re jec'o pa tenemit Corinto, otz che niquiya' re qui-ofrenda ancha'l re xquiya' re hermanos aj-Macedonia
1 Hermanos, nakajo' chuka' nakaya' rutzijol chiva chij re samaj re xuban re Dios pa tak cánma re jenipa' iglesias re jec'o vova' pa Macedonia.✡ Hch 16.12. Can nem re utzil xuban re Dios pa tak cánma. 2 Roma reje' c'o jun namalaj ofrenda xquimol chin niquitak-a chique re hermanos re c'o qui-necesidad chila' pa Jerusalén. Xquimol re ofrenda re' astapa' quitz'amon ruk'asasic q'uiy tijoj-pokonal, y re tijoj-pokonal re' xaxe chin che ye'tojtobex. Pero re Dios xuban chique che camas ye'qui'cot pa tak cánma. Re hermanos re' camas je meba',✡ Stg 2.5. pero niquijoyovaj quivach re hermanos re c'o qui-necesidad, mare' xquimol re ofrenda ancha'l xa camas je biyoma'.✡ Lc 21.1-4; Ap 2.9. 3 Can katzij nimbij chiva, che reje' xquiya' re jenipa' ye'tiquir niquiya', hasta xquiya' más cha re jenipa' ye'tiquir niquiya'. Y can quiq'uin-va reje' xalax-va che xquiban quire'. 4 Roma mana-ta yoj re xojc'utun chique, xa can jac'a reje' re xe'c'utun utzil chaka, che can takaya' k'ij chique che chuka' reje' niquiya'✡ Hch 11.29. re qui-ofrenda chin nakac'uaj-a✡ Hch 24.17. chique re je rajc'ual chic re Dios re jec'o pa tenemit Jerusalén. 5 Yoj man jun bey c'a xkanojij che quire-ta niquiban, roma man xe-ta re qui-ofrenda xquiya'✡ Fil 4.18. chin niquitak-a chique re hermanos✡ Mt 25.40; He 13.16. re jec'o pa Jerusalén, xa can ja chuka' reje' mismo re xquijach-qui' pa ruk'a' re Ajaf chin niquiban re nrajo' reja', y jare' re más rajkalen. C'are' xquijach-qui' chin yojquito' chubanic re samaj re katz'amon rubanic yoj. Y can ja re Dios re xbano quire' chique. 6 Y mare' yoj nakachalabej cha re hermano Tito✡ 2 Co 12.18. che titzolaj iviq'uin pa tenemit Corinto, y re mero re xutz'am can rumolic chi'icojol, can to'rq'uisa' rumolic, roma re jun samaj re' camas rajkalen, roma jun samaj chin utzil. 7 Yex camas ibanon confiar-ivi' riq'uin re Ajaf Jesucristo,✡ 1 Co 12.13. can c'o-va más na'oj iviq'uin, y can jabal rubixic niban✡ 1 Co 1.5. tak nitzijoj re na'oj c'o iviq'uin, can riq'uin ronojel ivánma niban re utzulaj tak banabal, y camas yojijo' yoj. Mare' yen ninrayij che can-ta quire' chuka' niban riq'uin re utzil re niban yex, chin che niya' re jenipa' yixtiquir niya' chique✡ 2 Co 9.8. re hermanos re jec'o pa Jerusalén.
8 Yen man nimbij-ta chiva che can quire' tibana'.✡ 1 Co 7.6. Re ninjo' chiva ja-ta che yex niban ancha'l re niquiban re hermanos aj-Macedonia. Reje' can pa cánma xalax-va-pa chin xquimol re mero. Yex can tic'utu' chuka' che katzij yixjovan. 9 Can itaman chic c'a che re Ajaf Jesucristo camas yojrajo', mare' katzij yoj tak xpa vova' chach re ruch'ulef. Xuya' can re rubiyomal chila' chicaj. Xoc jun vinak✡ Fil 2.6, 7. re man jun cosa c'o riq'uin.✡ Lc 9.58. Reja' xuban quire' chin che yoj nakavel-ta re katzij biyomal.
10 Y vocame ninjo' ninataj chiva y re' can otz xtuban chiva. Re ninjo' ninataj ja che can jonabir✡ 2 Co 9.2. can tak xalax pan ivánma✡ 1 Co 7.25. chin xitz'am rumolic re mero quichin re hermanos✡ Pr 19.17; Mt 10.42; He 13.16. re jec'o pa Jerusalén. 11 Vocame tiq'uisa' c'a rumolic, ancha'l tak xitz'uc-pa nabey, y can-ta yixqui'cot tak xtiq'uis rumolic. Yen man nimbij-ta che tiene que q'uiy niya', man quire-ta, xa can xe c'a re jenipa' re can ruc'amon che niya', xaxe re' tiya'. 12 Roma vo xa pan ivánma xalax-va-pa che niban✡ Ex 25.2; 35.21; 1 Cr 29.5-9. quire', re Dios can nuc'ul-va chivach re jenipa' ruc'amon che niya',✡ Mr 12.43, 44. roma reja' nrajo' che niya' re ruc'amon che niya',✡ Lc 21.3. reja' man nrajo-ta che niya' re manak iviq'uin.
13 Y re nimbij chiva, man chin-ta che yex yixc'ue' can pa mamba'el y re ye'c'ulu re i-ofrenda can otz ye'c'ue', man quire-ta. 14 Yen quire' nimbij chiva xaxe chin che junan-ta ivach nuban quiq'uin re niquik'asaj tijoj-pokonal.✡ 2 Co 9.12. Roma vocame yex c'o re c'o iviq'uin, y mare' ruc'amon chin ye'to' re hermanos re jec'o pa Jerusalén. Roma man jun atamayon andex nic'alvachij re chakavach-apo, y q'uiba' re chakavach-apo nic'atzin che ja yex re yixto', y xa ja chic c'a reje' re xque'ta'o ivichin. 15 Y chi'icojol yex xtibanataj re ancha'l nubij chupan re ruch'abal re Dios re tz'iban can chij re maná re xka-pa chila' chicaj, chin xquitaj conojel vinak israelitas, y nubij quire': Re xumol can q'uiy, manak xuban sobra riq'uin. Re ba-oc xumol can, can man xuban-ta falta cha.✡ Ex 16.18. Quire' nubij re tz'iban can.
16 Y yen camas c'a nintioxij cha re Dios, roma reja' can xuya-va pa ránma re hermano Tito chin che camas yixe'ka chuc'o'x, ancha'l nimban yen iviq'uin. 17 Can pa ránma c'a reja' xalax-va-pa che niba chila' iviq'uin. Quire' xunojij roma camas yixe'ka chuc'o'x y man xe-ta roma che xkabij cha che niba chila' iviq'uin chin no'rq'uisa' can rubanic re samaj re rutz'amon can chi'icojol.✡ 2 Co 8.6.
18 Y chin che c'o jun ndoc-a ruchibil re hermano Tito, nakatak-a jun hermano✡ 2 Co 12.18. chij. Re hermano re' can jabal taman rach coma conojel iglesias, roma camas samajenak chutzijosic re utzulaj ch'abal chin re Dios. 19 Y chuka' reja' can cha'on-a coma re iglesias, chin ndoc-a kachibil po bey tak xtakac'uaj re ofrenda✡ 2 Co 9.8. re nitak-a chique re hermanos re jec'o pa tenemit Jerusalén.✡ 1 Co 16.3. Re ofrenda re' jachon pa kak'a' yoj chin nakajacha' chiquivach re hermanos re niquik'asaj tijoj-pokonal, y riq'uin-ta re nakaban, re Ajaf Jesucristo nuc'ul-ta ruk'ij.✡ 2 Co 4.15. Y re ofrenda re niya-a, can k'alaj-ta che riq'uin ronojel ivánma niya-a. 20 Yoj kachajin-ki' roma man nakajo-ta che ye'pa tzij chakij, mare' man kayon-ta yoj re yojmolo y yojacho chin re ofrenda, roma re ofrenda can q'uiy ba'.✡ Ef 5.15. 21 Roma yoj man nakajo-ta che xaxe-ta chach re Ajaf Dios nik'alajin-va ronojel re nakaban,✡ Fil 4.8. xa can nakajo' chuka' che quire' tik'alajin chiquivach re vinak,✡ Pr 3.4; Mt 5.16; 6.1-4; 1 P 2.12. che can pa sakil-va nakaban ronojel.
22 Y chiquij re je ca'e' hermanos re ye'ba chila' iviq'uin, nakatak chic-a jun hermano re can kataman-va che can nutaj ruk'ij chubanic xabanchique samaj chin re Dios. Y vocame camas nurayij chin napon chila' iviq'uin roma re otz tak cosas ruc'axan chivij, y mare' reja' can niqui'cot no'rbana' re samaj iviq'uin. 23 Re hermanos re xque'bapon iviq'uin, can che je oxe' camas je otz. Roma re hermano Tito can vichibil-va,✡ Fil 2.25. y yinruto' chubanic re samaj chi'icojol yex. Y re je ca'e' chic re xque'oc-a ruchibil re Tito xa ja re iglesias re je'takayom-pa quichin. Reje' can jun utzulaj c'aslen quic'uan, mare' re Jesucristo can nuc'ul-va ruk'ij. 24 Mare' nimbij chiva che tak xque'beka iviq'uin re hermanos re je'takon-a, can jabal quic'ulic tibana'. Y napon-ta rutzijol quiq'uin re nic'aj chic iglesias che camas yixjovan.✡ 2 Co 8.7, 8. Can ancha'l-ta re itzijol re kalisan yoj,✡ 2 Co 9.2. che camas yix otz.✡ 2 Co 7.14.

- 2 CORINTIOS
- <
- 8
- >

✡8:1 Hch 16.12.

✡8:2 Stg 2.5.

✡8:2 Lc 21.1-4; Ap 2.9.

✡8:4 Hch 11.29.

✡8:4 Hch 24.17.

✡8:5 Fil 4.18.

✡8:5 Mt 25.40; He 13.16.

✡8:6 2 Co 12.18.

✡8:7 1 Co 12.13.

✡8:7 1 Co 1.5.

✡8:7 2 Co 9.8.

✡8:8 1 Co 7.6.

✡8:9 Fil 2.6, 7.

✡8:9 Lc 9.58.

✡8:10 2 Co 9.2.

✡8:10 1 Co 7.25.

✡8:10 Pr 19.17; Mt 10.42; He 13.16.

✡8:12 Ex 25.2; 35.21; 1 Cr 29.5-9.

✡8:12 Mr 12.43, 44.

✡8:12 Lc 21.3.

✡8:14 2 Co 9.12.

✡8:15 Ex 16.18.

✡8:17 2 Co 8.6.

✡8:18 2 Co 12.18.

✡8:19 2 Co 9.8.

✡8:19 1 Co 16.3.

✡8:19 2 Co 4.15.

✡8:20 Ef 5.15.

✡8:21 Fil 4.8.

✡8:21 Pr 3.4; Mt 5.16; 6.1-4; 1 P 2.12.

✡8:23 Fil 2.25.

✡8:24 2 Co 8.7, 8.

✡8:24 2 Co 9.2.

✡8:24 2 Co 7.14.

© 2012 WBT