- EFESIOS
- <
- 5
- >

5
Re ruc'amon che niquiban re je rajc'ual chic re Dios
1 Y yoj re yoj rajc'ual chic re Dios, re Dios camas yojrajo', mare' takabana'✡ Mt 5.45; Lc 6.36. ancha'l nuban reja'. 2 Can kojovan,✡ Jn 13.34. ancha'l chuka' xojrajo' re Jesucristo, reja' man xupokonaj-ta xuya-ri' chin xquimisas koma yoj, chin che xusuj-ri' cha re Dios, ancha'l xban chique re chicop✡ Gn 8.21; Lv 1.9. y re nic'aj chic cosas re xe'suj cha re Dios. Y re Dios camas xka chach che re Jesucristo xusuj-ri'.
3 Yex can tibana' ancha'l xuban re Jesucristo, quixjovan y man tiban re nirayij yex. Che achi'a' y che ixoki' man ticanola-ivi' chin yixmacun.✡ Col 3.5. Y man tiban nic'aj chic etzelal quire'. Man tirayij che ronojel-ta cosas iviq'uin-ta yex c'o-va, roma can yix rajc'ual chic re Dios. Y can ni xe-ta ruc'amon che ye'tzijoj re tzij qui tak re'. 4 Man tibila' tzij xaxe roma nirayij yixtzijon y xa man je otz-ta che ye'tzijoj. Tak nibij jun tzij can tinojij jabal vo xa otz o xa man otz-ta. Man tibila' tzij re man jun ye'oc-va. Man tiban quire' roma man otz-ta.✡ Ro 1.28. Re otz che niban ja che quixtioxin cha re Dios. 5 Y yex itaman chic che re achi'a' y re ixoki' re niquicanola-qui' chin ye'macun, man xquebapon-ta✡ Ap 22.15. chila' chicaj re anche' can ja-va re Dios y re Jesucristo re ye'bano gobernar. Quire' chuka' re ye'bano nic'aj chic etzelal y re vinak re ye'rayin che quiq'uin-ta reje' c'o-va ronojel cosas, man xquebapon-ta chila' chicaj. Can je junan quiq'uin re vinak re niquiya' quik'ij imágenes re xa vinak je'banayon-ka. 6 Y jec'o ye'bin che re banabal qui tak re' man xajan-ta che ye'ban. Pero yex man quixk'olotaj✡ Jer 29.8; Mt 24.4. pa quik'a' re ye'bin quire'. Roma re ye'bano re itzel tak banabal y man niquinimaj-ta rutzij re Dios, can katzij-va che xtika re ruyoval re Dios pa quive'. 7 Mare' yex man quixoc quichibil re ye'bano quire'.
8 Tak rubanon can, re ic'aslen c'o pa k'oko'm. Jac'a vocame sekresan chic re ic'aslen roma re Ajaf. Otz tic'uaj re ic'aslen, roma c'o chic re sakil iviq'uin.✡ Is 9.2; Lc 16.8; Jn 8.12; 1 Jn 2.9. 9 Re rusakil re Espíritu Santo✡ Ga 5.22. can nuban-va chiva che niban re otz, re choj y chin che can xe re katzij ch'abal titzekelbej. 10 Can tic'uaj jun c'aslen quire' y xtitamaj che ja c'aslen re' re nika chach re Ajaf.✡ Ro 12.2; Fil 1.10. 11 Man quixoc quichibil✡ Lv 19.17; 1 Co 5.9. re ye'bano banabal chin re k'oko'm, roma re banabal qui tak re' xa man jun otz niquic'am-pa. Pa ruq'uixel che yex yixoc quichibil re quire' quibanabal, xa tibij chique che re quibanabal reje', man otz-ta. 12 Roma re banabal re ye'quibanala' pa tak eval, hasta xaxe chin nanataj niq'uixbisan.✡ Ro 1.26. 13 Y jac'a tak nik'alajim-pa✡ He 4.13. re itzel tak banabal roma re sakil, re je banoy richin re etzelal, nak'ax pa quive' che can man otz-ta quibanon y chuka' ne'k'alajim-pa che re quic'aslen man otz-ta. 14 Mare' c'o jun tzij nubij quire':
Rat re yavar, tuna' avach,✡ Is 60.1.
man cac'ue' can ancha'l jun quiminak.✡ Jn 5.25.
Man cac'ue' can pa k'oko'm, xa taya' k'ij cha re Cristo chin yatrusekresaj.
Quire' nubij re tzij re'.
15 Tichajij re ic'aslen. Man tiban ancha'l niquiban re vinak re xa je nacanak riq'uin re niquinojij. Jac'a yex can tinojij jabal re andex niban.✡ Col 4.5. 16 Man tiya' k'ij che choj quire' nak'ax re tiempo, xa can titija' ik'ij nic'uaj jun c'aslen otz chach re Dios chin niban re rusamaj reja', roma re k'ij yojc'o-va xa man je otz-ta. 17 Mare' man tiban ancha'l niquiban re je nacanak tak vinak. Xa can nic'atzin che nak'ax-ta pan ive'✡ Dt 4.6; Job 28.23. re nurayij✡ Ro 12.2. re Ajaf. 18 Man quixk'abar,✡ Ro 13.13. roma jare' re nibano chiva che niban más re etzelal. Pa ruq'uixel che quire' niban, xa tiya' k'ij cha re Espíritu Santo che nunojsaj re ivánma. 19 Can tic'utu' che yixqui'cot tak nimol-ivi', que'ibixaj✡ Col 3.16; Stg 5.13. salmos, himnos y nic'aj chic bix re ya'lax-pa pan ivánma roma can c'o re Espíritu Santo iviq'uin. Can que'c'ue' ronojel re bix pa tak ivánma y tiya' ruk'ij re Ajaf. 20 Can nojel tiempo quixtioxin✡ Job 1.21; Sal 34.1. cha re Karta' Dios. Titioxij ronojel pa rube' re Kajaf Jesucristo.
Re otz che nakaban pa tak kachoch yoj re kaniman chic re Jesucristo
21 Roma yex can niban respetar re Dios, mare' quire' chuka' tibana' chivach-ka yex, roma re Dios can yixrutzu-pa.
22 Yex ixoki', can otz-va che ye'nimaj re ivchijlal,✡ Gn 3.16; Col 3.18; 1 Ti 2.11, 12. roma itaman che re Ajaf jare' re nrajo' che niban. 23 Roma ja re ivchijlal re jec'o pan ive', can ancha'l re Jesucristo✡ 1 Co 11.3; Ef 1.22, 23. re c'o pa kave' konojel re kaniman reja' re nibex iglesia chaka. Jac'a reja' re nicola kachin yoj re yoj ru-cuerpo reja'. 24 Yoj re nibex iglesia chaka, jac'a re Jesucristo re nakanimaj rutzij. Y quire' otz che niban yex ixoki', che tinimaj tzij. Y chuka' tinimaj quitzij re ivchijlal, roma iniman chic re Jesucristo.
25 Y yex achi'a', can otz-va che ye'jo'✡ Col 3.19. re ivxiylal, ancha'l re Jesucristo camas xojrajo' yoj re nibex iglesia chaka y man xupokonaj-ta xuya-ri' chin xquimisas koma yoj. 26 Quire' xuban re Jesucristo chin che xulisaj re etzelal pa tak kánma. Reja' can xojruch'ojersaj-va.✡ Jn 15.3; Tit 3.5; He 10.22. Y chin che xuch'ojersaj re kac'aslen, yoj xkanimaj re ruch'abal re Dios y xojban bautizar. 27 Quire' xuban roma can nurayij-va che yoj re nibex iglesia chaka can-ta jabal k'alaj che can yojrepek'oj tak xkojruc'ul chila' chicaj. Roma reja' man nrajo-ta che c'o-ta tz'il pa tak kac'aslen. Xa nrajo' che can yoj ch'ajch'oj yojapon riq'uin.✡ 2 Co 11.2. Ancha'l jun tziak ch'ajch'oj re jabal rubanic banon, y man yochoyic-ta. 28 Y can ancha'l nuban re Jesucristo che camas nijovan, quire' chuka' nic'atzin che niban yex achi'a' quiq'uin re ivxiylal. Can que'ijo'. Roma xa jun ibanon. Ja re ivxiylal jare' re cuerpo y ja yex re jolomaj. Mare' re camas nrajo' ruxayil, can ndel che tzij che camas nrajo-ka-ri' reja' mismo. 29 Roma man jun nibano che nutzelaj-ta-ka-ri' reja' mismo. Man jun quire' nibano. Konojel jabal nakatzuk y nakavilij re ka-cuerpo. Y quire' c'a tibana' quiq'uin re ivxiylal. Ancha'l nuban re Jesucristo kaq'uin yoj re nibex iglesia chaka. 30 Yoj xa jun c'a kabanon riq'uin reja',✡ Ro 12.5; 1 Co 6.15. roma ja yoj re yoj ru-cuerpo. Y can yoj ruch'acul y rubakil reja'. 31 Y quire' chuka' re ache riq'uin re ruxayil. Ancha'l nubij chupan re ruch'abal re Dios re tz'iban can: Mare' re ache man chic quiq'uin-ta rute-rutota' xtic'ue-va, xa riq'uin re ruxayil xtic'ue-va. Y che je ca'e', xa jun c'a xtiquiban.✡ Gn 2.24. Quire' nubij re tz'iban can. 32 Mare' re xusekresaj re Dios chakavach, camas nem rajkalen. Y riq'uin re xusekresaj re Dios, yen ninjo' ninc'ut chivach che yoj re kaniman chic re Jesucristo y nibex iglesia chaka, can jun c'a kabanon riq'uin reja'. 33 Y nimbij chic jun bey chiva che cada jun tirajo' re ruxayil,✡ Col 3.19. can ancha'l nrajo-ka-ri' reja' mismo. Y re ixok tubana' cha re ruchijil che can c'o ruk'ij.✡ 1 P 3.6.

- EFESIOS
- <
- 5
- >

✡5:1 Mt 5.45; Lc 6.36.

✡5:2 Jn 13.34.

✡5:2 Gn 8.21; Lv 1.9.

✡5:3 Col 3.5.

✡5:4 Ro 1.28.

✡5:5 Ap 22.15.

✡5:6 Jer 29.8; Mt 24.4.

✡5:8 Is 9.2; Lc 16.8; Jn 8.12; 1 Jn 2.9.

✡5:9 Ga 5.22.

✡5:10 Ro 12.2; Fil 1.10.

✡5:11 Lv 19.17; 1 Co 5.9.

✡5:12 Ro 1.26.

✡5:13 He 4.13.

✡5:14 Is 60.1.

✡5:14 Jn 5.25.

✡5:15 Col 4.5.

✡5:17 Dt 4.6; Job 28.23.

✡5:17 Ro 12.2.

✡5:18 Ro 13.13.

✡5:19 Col 3.16; Stg 5.13.

✡5:20 Job 1.21; Sal 34.1.

✡5:22 Gn 3.16; Col 3.18; 1 Ti 2.11, 12.

✡5:23 1 Co 11.3; Ef 1.22, 23.

✡5:25 Col 3.19.

✡5:26 Jn 15.3; Tit 3.5; He 10.22.

✡5:27 2 Co 11.2.

✡5:30 Ro 12.5; 1 Co 6.15.

✡5:31 Gn 2.24.

✡5:33 Col 3.19.

✡5:33 1 P 3.6.

© 2012 WBT