- FILIPENSES
- <
- 2
- >

2
Tibana' che manak ik'ij ancha'l xuban re Jesucristo, astapa' reja' c'o ruk'ij y ru-poder
1 Y yen can ntaman che re Jesucristo can rucukuban ic'o'x, yixqui'cot roma reja' yixrajo', y re ru-Espíritu c'o iviq'uin,✡ 2 Co 13.14. nijo-ivi', nijoyovaj ivach yex mismo, 2 mare' nimbij chiva che junan ivach tibana',✡ 1 P 3.8. y nojel tiempo quixjovan. Y ronojel re niban junan tibana' y riq'uin ronojel ivánma tibana'. Vo xa quire' xtiban, más xquinqui'cot✡ Jn 3.29. ivoma yex. 3 Ronojel re niban, man chin-ta che c'o ik'ij nina'✡ Stg 3.14. o chin-ta che c'o jun andex nijo'. Xa tibana' che manak ik'ij,✡ 1 P 5.5. xa tiya' quik'ij re nic'aj chic.✡ 1 Co 10.24. 4 Man xe-ta re ndoc chiva yex re tinojij, xa tinojij re ndoc chique re nic'aj chic.
5 Tibana'✡ Jn 13.15. ancha'l xuban re Cristo Jesús. 6 Reja' can Dios-va,✡ Is 9.6; Jn 1.1, 2; 5.18. pero man roma-ta re' xc'ue-ta can chila' chicaj riq'uin re Dios. Reja' xuya' can ronojel re'. 7 Man xupokonaj-ta xuya' can re ruk'ij, y xbalax-ka chach re ruch'ulef, xoc ancha'l yoj re yoj vinak,✡ Jn 1.14. y xsamaj ancha'l jun samajel.✡ Is 42.1. 8 Reja' xoc vinak ancha'l yoj y man xuban-ta che c'o ruk'ij. Can xunimaj y xuban ronojel re xubij re Dios cha, y reja' quire' xuban c'a jampa' xapon chach re camic, re camic xuk'asabej cho cruz.✡ He 12.2. 9 Y mare' re Dios rubanon cha che c'o ruk'ij y ru-poder chila' chicaj.✡ Mt 28.18. Y man jun chic re c'o-ta más ruk'ij y ru-poder que chach reja'.✡ Ef 1.21. 10 Re Dios can nrajo' che conojel que'xuque'✡ Ef 3.14. tak niquic'axaj re rube' re Jesús. Re jec'o chila' chicaj, re jec'o chach re ruch'ulef,✡ Ap 5.3, 13. y chuka' re je quiminak chic-a. 11 Y conojel tiquibij che re Jesucristo jare' re Ajaf.✡ Jn 13.13; Ro 14.9. Y riq'uin re quire' xtiquibij, xtiquiya' ruk'ij re Karta' Dios.
Yoj re kaniman chic re Dios, yoj-aconak sakil chach re ruch'ulef
12 Mare', yex re camas yixinjo', nimbij chiva che nojel tiempo tinimaj rutzij re Dios✡ He 4.11. ancha'l ibanom-pa. Tak xinc'ue' iviq'uin, quire' xiban. Y quire' chuka' tibana' vocame, astapa' man yinc'o-ta iviq'uin. Can nojel tiempo titija' ik'ij niban quire', chin che katzij yixcolotaj jumul chach re imac. Can tixibij-ivi' yixmacun chach re Dios. 13 Re Dios nisamaj pa tak ivánma, y nuban chiva che nirayij✡ He 13.21. niban re nika chach reja'. Y chuka' nuya' ivuchuk'a'✡ 2 Co 3.5. chin yixtiquir niban.
14 Y ronojel re niban, can riq'uin ronojel ivánma tibana', y chuka' man tisujuj-ivi', y man tiban ayoval. 15 Can tik'alajin che re ic'aslen can otz-va y man-ta jun itzel andex nilitaj chivij.✡ Fil 1.10. Tik'alajin che yix rajc'ual re Dios y che man jun itzel cosa c'o pan ic'aslen, astapa' yixc'o chach re ruch'ulef chiquicojol vinak re man choj-ta quic'aslen re je'satzanak riq'uin re niquinojij. Ja yex re yixyi'o sakil✡ Mt 5.14. pa quic'aslen re vinak re'. 16 Y nitzijoj re ch'abal chin c'aslen chique. Y yen ninjo' che ivoma yex, re vánma xtiqui'cot-ta chupan re k'ij tak xtipa chic re Jesucristo, roma xtik'alajin che c'o xc'atzin-va re samaj ximban iviq'uin. 17 Can nink'asaj tijoj-pokonal roma re ruch'abal re Dios re nintzijoj, y yex can xijach re ic'aslen cha re Dios roma re samaj re' y mare' yen camas yinqui'cot. Y astapa' yinquimisas✡ 2 Ti 4.6. roma re samaj nimban, can jabal yinqui'cot iviq'uin roma yex can xinimaj re xintzijoj chiva. 18 Y quire' chuka' yex, tiqui'cot re ivánma viq'uin.
Re Pablo nrajo' ye'rutak re Timoteo y re Epafrodito pa Filipos
19 Vo xa jare' nrajo' re Ajaf Jesús, re hermano Timoteo✡ 1 Ts 3.2. xtapon-yan iviq'uin. Xtintak-a chin yixe'rutz'eta' andex ibanon y c'are' nubij chua chin quire' can xquinqui'cot. 20 Y man jun chic re c'o viq'uin vova' re can junan-ta nakanojij riq'uin ancha'l re Timoteo, y katzij-ta nuban preocupar-ri' chivij. 21 Re nic'aj chic re jec'o viq'uin, xaxe re nika✡ 2 Ti 3.2. chiquivach reje' xaxe chij re' niquiban-va preocupar-qui', y man niquinojij-ta andex re nic'atzin chin niquiban pa rusamaj re Cristo Jesús. 22 Jac'a re hermano Timoteo nuc'ut che camas otz. Y yex chuka' itaman che quire'. Itaman che reja' aconak ancha'l vajc'ual,✡ 1 Co 4.17; 1 Ti 1.2; 2 Ti 1.2. y samajenak viq'uin chin katzijon re utzulaj ch'abal chin re Dios re nibex evangelio cha. 23 Y yen xaxe chic nyaben jampa' xtiban rubiyal pa palacio, vo xa xquinel-a libre o vo xa c'o jun andex quinojin niquiban chua. Y tak xk'alajin-yan ronojel re', nintak-a re Timoteo iviq'uin, quire' re ninojin yen. 24 Y can nbanon confiar-vi' riq'uin re Ajaf, che xtuban chua yen che cha'nin xquintiquir xquinapon iviq'uin.
25 Man riq'uin re', yen xinojij che re hermano Epafrodito✡ Fil 4.18. nitzolaj-yan iviq'uin. Reja' xitak-pa viq'uin chin xubanala' utzil chua.✡ 2 Co 11.9. Can kachibil-va-ki' riq'uin chin katijon kak'ij pa rusamaj re Dios. 26 Re Epafrodito camas nrajo' yixrutz'at-yan, roma rutaman che yex xic'axaj che xyavaj. 27 Y katzij che reja' camas xyavaj y bama xcom. Jac'a re Dios xujoyovaj rach y xujoyovaj chuka' noch yen. Roma xe-ta xcom re Epafrodito, c'o-ta chic jun bis más xpa viq'uin, roma camas q'uiy k'axomal jec'o chic pa vánma. 28 Mare' can xinojij che nitzolaj-yan iviq'uin, chin niqui'cot re ivánma tak xtitz'at. Y tak c'o chic iviq'uin, ya manak chic nu-pena. 29 Can tic'ulu' riq'uin ronojel ivánma, roma quire' re ruc'amon che niban cha, roma can runiman chuka' re Ajaf. Can tiya'✡ 1 Ts 5.12; 1 Ti 5.17. quik'ij re hermanos re je ancha'l chuka' reja'. 30 Re hermano Epafrodito bama xcom roma re rusamaj re Cristo. Yex xitak-pa chin xubanala' utzil chua,✡ Fil 4.10. y reja' bama xcom chubanic re samaj.

- FILIPENSES
- <
- 2
- >

✡2:1 2 Co 13.14.

✡2:2 1 P 3.8.

✡2:2 Jn 3.29.

✡2:3 Stg 3.14.

✡2:3 1 P 5.5.

✡2:3 1 Co 10.24.

✡2:5 Jn 13.15.

✡2:6 Is 9.6; Jn 1.1, 2; 5.18.

✡2:7 Jn 1.14.

✡2:7 Is 42.1.

✡2:8 He 12.2.

✡2:9 Mt 28.18.

✡2:9 Ef 1.21.

✡2:10 Ef 3.14.

✡2:10 Ap 5.3, 13.

✡2:11 Jn 13.13; Ro 14.9.

✡2:12 He 4.11.

✡2:13 He 13.21.

✡2:13 2 Co 3.5.

✡2:15 Fil 1.10.

✡2:15 Mt 5.14.

✡2:17 2 Ti 4.6.

✡2:19 1 Ts 3.2.

✡2:21 2 Ti 3.2.

✡2:22 1 Co 4.17; 1 Ti 1.2; 2 Ti 1.2.

✡2:25 Fil 4.18.

✡2:25 2 Co 11.9.

✡2:29 1 Ts 5.12; 1 Ti 5.17.

✡2:30 Fil 4.10.

© 2012 WBT